I dag udføres den første store betonstøbning på det nye sygehus i Aalborg, der skal ligge grundlaget for Nordjyllands kommende supersygehus. Siden klokken tre i nat har arbejderne været i fuld sving med at hælde beton ud på området. En konstant tilførsel af beton er nemlig meget vigtig for at alle 2500 tons kan blive lagt rigtigt. Det er Aalborg firmaet FC Beton A/S, der står for produktion og levering af de enorme mængder af beton. For at holde leverancerne konstante, har FC Beton A/S måtte leje flere lastbiler. Arbejdet startede klokken 3 i nat, og de 2500 tons beton skal transporteres hele dagen indtil klokken 22 i aften, hvor det forventes at være på plads og færdigt.

Opsummering:
Støbningen til det kommende supersygehus sker i dag med 2500 tons beton.